Document ID: /roh_data/filtered/fineweb-2-filterrobots_roh.jsonl.gz/8982

Sozialamt
Uffizi dal servetsch social
Ufficio del servizio sociale
Ils servetschs socials regiunals e lur partenaris cusseglian persunas cun impediments sco er lur confamigliaras e lur confamigliars en tut las dumondas da la vita. Els gidan ad eliminar difficultads finanzialas, a liquidar dumondas giuridicas, a dumagnar crisas da la vita ed a respunder dumondas d'abitar e da relaziun.
Avais Vus dumondas u problems? Fixai in termin da cussegliaziun. As drizzai per plaschair a la Pro Infirmis dal Grischun u al servetsch social regiunal da Vossa regiun. En cas da dumondas pertutgant il dretg d'assicuranza sociala as drizzai a Procap Grischun.
Guardar er "Persunas cun impediments: cussegliaziun giuridica e sociala"
Mintga persuna po sa drizzar a l'autoritad per la protecziun d'uffants e da creschids (APUC), sche uffants e persunas creschidas èn periclitads e dovran eventualmain agid uffizial. L'autoritad per la protecziun d'uffants e da creschids po prender mesiras da protecziun adattadas.